‘સૈફ’ પાલનપુરી બહુમુખી પ્રતિભા ધરાવતા હતા. તેઓ પત્રકાર અને નવલકથાકાર પણ હતા. મુંબઈથી પ્રકાશિત થતા ‘બેગમ’ સાપ્તાહિકના તેઓ સંપાદક રહ્યા હતા. તો ‘વતન’ સાપ્તાહિકના તંત્રીપદે ઉપરાંત ‘જન્મભૂમિ’, ‘જામે જમશેદ’ અને ‘જનશક્તિ’ દૈનિકમાં પણ તેમણે પત્રકાર તરીકે ઉત્તમ સેવાઓ આપી હતી. ત્રીસ જેટલી નવલકથાઓનું સર્જન પણ તેમના ખાતે જમા છે. ૭ એપ્રિલ ૧૯૮૦ના રોજ મુંબઈ ખાતે હૃદયરોગના હુમલાથી સૈફ ખુદાના દરબારમાં પહોંચી ગયા ત્યાં સુધીમાં તેમણે અનેક યાદગાર સર્જન કરી નાખ્યું હતું. તેમની ગઝલોની ભાષા સરળ છતાં રમતિયાળ છે તેમાં વિચાર અને સંવેદનાનું તત્વ હૃદયની આરપાર ઉતરી જાય તેવું ધારદાર હોય છે,